Številka: 0611-20/2021/14

Datum: 5.10.2021

Na podlagi prvega odstavka 63. člena Zakona o izvrševanju proračunov Republike Slovenije za leti 2020 in 2021 (Uradni list RS, štev. 75/19-ZIPRS2021, 133/20-ZIPRS2021-A, 174/20-ZIPRS2122 in 74/21-ZIPRS2122-A) izdaja inšpektorica za sistem javnih uslužbencev v postopku inšpekcijskega nadzora **v Osnovni šoli Danile Kumar Ljubljana**, Gogalova ulica 15, 1000 Ljubljana (ki jo zastopa ravnateljica █), naslednji

# ZAPISNIK

# O INŠPEKCIJSKEM NADZORU

Inšpektorica za sistem javnih uslužbencev Duša Pokeržnik, inšpektorica višja svetnica, je dne 9.6.2021, 7.7.2021, 8.7.2021, 21.9.2021 in 28.9.2021 opravila inšpekcijski nadzor v prostorih Inšpektorata za javni sektor (na naslovu Tržaška cesta 21, 1000 Ljubljana) nad izvajanjem določil Zakona o izvrševanju proračunov Republike Slovenije za leti 2020 in 2021 v delu, kjer se urejata zaposlovanje oziroma kadrovski načrt posrednih proračunskih uporabnikov, v Osnovni šoli Danile Kumar Ljubljana in dne 28.9.2021 izdelala Osnutek zapisnika o inšpekcijskem nadzoru, štev. 0611-20/2021/11.

Osnutek zapisnika je inšpektorica poslala v vednost ravnateljici Osnovne šole Danile Kumar Ljubljana █(po elektronski pošti dne 30.9.2021, v prilogi dopisa, štev. 0611-20/2021/12). Ravnateljici je bila s tem dana možnost podati pripombe na osnutek zapisnika oziroma podati pripombe na ugotovitve inšpektorice (v osmih dneh od prejema osnutka zapisnika). Ravnateljica █je dne 4.10.2021 inšpektorici pisno sporočila, da nima pripomb na osnutek zapisnika.

**I. Razlog inšpekcijskega nadzora**

Inšpektorat za javni sektor je vključil v Načrt dela za leto 2021 med sistemske inšpekcijske nadzore, tudi sistemski inšpekcijski nadzor v Osnovni šoli Danile Kumar Ljubljana nad Kadrovskim načrtom za leti 2020 in 2021, in sicer v delu, ki se nanaša na leto 2020.

**II. Ugotovitve inšpektorice za sistem javnih uslužbencev**

Inšpektorica je opravila **nadzor nad Kadrovskim načrtom javnega vzgojno-izobraževalnega zavoda Osnovna šola Danile Kumar Ljubljana za leti 2020 in 2021, in sicer v delu, ki se nanaša na leto 2020.**

Ustanoviteljica javnega vzgojno-izobraževalnega zavoda Osnovna šola Danile Kumar Ljubljana je Mestna občina Ljubljana.

Javni zavod je posredni proračunski uporabnik.

V času inšpekcijskega nadzora je bila odgovorna oseba v Osnovni šoli Danile Kumar Ljubljana █, ravnateljica.

Inšpektorica po opravljenem inšpekcijskem nadzoru v Osnovni šoli Danile Kumar Ljubljana ugotavlja naslednje:

1. ***Normativne podlage za nadzor nad Kadrovskim načrtom za leto 2020***
   1. *Zakon o izvrševanju proračunov Republike Slovenije za leti 2020 in 2021*

V prvem odstavku 60. člena Zakona o izvrševanju proračunov Republike Slovenije za leti 2020 in 2021 (ZIPRS2021) je določeno, da morajo neposredni uporabniki proračuna države pripraviti kadrovske načrte tako, da se število zaposlenih prikaže po naslednjih virih financiranja:

1. državni proračun,
2. proračun občin,
3. ZZZS in ZPIZ,
4. druga javna sredstva za opravljanje javne službe (npr. takse, pristojbine, koncesnine, RTV-prispevek),
5. sredstva od prodaje blaga in storitev na trgu,
6. nejavna sredstva za opravljanje javne službe,
7. sredstva prejetih donacij,
8. sredstva EU ali drugih mednarodnih virov, vključno s sredstvi sofinanciranja iz državnega proračuna,
9. sredstva ZZZS za zdravnike pripravnike in specializante, zdravstvene delavce pripravnike, zdravstvene sodelavce pripravnike,
10. sredstva iz sistema javnih del,
11. sredstva raziskovalnih projektov in programov ter sredstva za projekte in programe, namenjene za internacionalizacijo in kakovost v izobraževanju in znanosti,
12. sredstva za zaposlene na podlagi Zakona o ukrepih za odpravo posledic žleda med 30. januarjem in 10. februarjem 2014 (Uradni list RS, štev. 17/14 in 14/15-ZUUJFO), ne glede na vir, iz katerega se financirajo njihove plače.

V drugem odstavku 60. člena ZIPRS2021 je določeno, da morajo posredni uporabniki proračuna države in občin ob sprejetju programa dela in finančnega načrta sprejeti tudi kadrovski načrt (kot prilogo finančnega načrta), ki mora biti usklajen s finančnim načrtom, in pripraviti kadrovske načrte tako, da se število zaposlenih prikaže po virih financiranja (v skladu s prejšnjim odstavkom).

V tretjem odstavku 60. člena ZIPRS2021 je določeno, da neposredni uporabniki proračuna države in posredni uporabniki proračuna države in občin pripravijo kadrovski načrt za leti 2020 in 2021 tako, da se:

* določi dovoljeno število zaposlenih, ki se financirajo iz 1., 2., 3. in 4. točke prvega odstavka tega člena, pri čemer to število ne sme presegati dovoljenega števila zaposlenih iz teh virov, kot je določeno v kadrovskih načrtih za leto 2019,
* oceni število zaposlenih, ki se financirajo iz 5., 6., 7., 8., 9., 10. in 12. točke prvega odstavka tega člena.

V sedmem odstavku 60. člena ZIPRS2021 je določeno, da se ne glede na prvo alinejo tretjega odstavka tega člena lahko zaradi utemeljenih razlogov, povezanih s povečanim obsegom dela in zagotavljanjem zakonsko določenih obveznosti v kadrovskem načrtu oziroma v skupnem kadrovskem načrtu neposrednega uporabnika, ki ni organ državne uprave, dovoljeno število zaposlenih v letih 2020 in 2021 poveča skupno za največ 0,5%, pri čemer se dovoljeno število zaposlenih (ne glede na izračunano višino decimalke) zaokroži navzgor, vendar le v okviru zagotovljenih sredstev za stroške dela[[1]](#footnote-1).

V devetem odstavku 60. člena ZIPRS2021 je določeno, da se ne glede na tretji odstavek tega člena lahko dovoljeno število zaposlenih v letu 2020 in 2021 poveča tudi v kadrovskem načrtu neposrednega ali posrednega uporabnika proračuna, če gre za zaposlitev oseb, ki opravljajo delo pri zunanjem izvajalcu, ki opravlja dejavnost ali storitev za proračunskega uporabnika in je ta dejavnost ali storitev trajne narave.

V desetem odstavku 60. člena ZIPRS2021 je določeno, da mora posredni uporabnik proračuna države in občine spremljati realizacijo kadrovskega načrta v skladu z metodologijo za spremljanje izvajanja kadrovskega načrta, ki jo določi vlada.

V enajstem odstavku 60. člena ZIPRS2021 je določeno, če se plače zaposlenih pri posrednem uporabniku proračuna države in občine financirajo iz sredstev od prodaje blaga in storitev na trgu, morajo tudi tisti posredni uporabniki proračuna države in občine, ki niso zavezani po Zakonu o preglednosti finančnih odnosov in ločenem evidentiranju različnih dejavnosti (Uradni list RS, štev. 33/11), zagotoviti ločeno računovodsko spremljanje dejavnosti na podlagi objektivno določenih sodil.

V dvanajstem odstavku 60. člena ZIPRS2021 je določeno, da vlada predpiše način za pripravo kadrovskih načrtov posrednih uporabnikov proračuna države in občine ter način spremljanja njihovega izvajanja.

* 1. *Uredba o načinu priprave kadrovskih načrtov posrednih uporabnikov proračuna in metodologiji spremljanja njihovega izvajanja za leti 2020 in 2021*[[2]](#footnote-2)

V Uredbi o načinu priprave kadrovskih načrtov posrednih uporabnikov proračuna in metodologiji spremljanja njihovega izvajanja za leti 2020 in 2021 (v nadaljevanju: Uredba) je predpisan način za pripravo in spremljanje kadrovskega načrta za leti 2020 in 2021.

V Uredbi je določeno, da kadrovske načrte posrednih proračunskih uporabnikov države in občin pripravijo njihovi predstojniki, da posredni uporabniki proračuna države in občin ob sprejetju programa dela in finančnega načrta sprejmejo kot prilogo finančnega načrta tudi kadrovski načrt, ki mora biti usklajen s finančnim načrtom in ga je mogoče uresničiti v obsegu sredstev za stroške dela v finančnem načrtu in da posredni uporabnik proračuna države in občin pripravi kadrovski načrt tako, da število zaposlenih prikaže po virih financiranja.

V drugem odstavku 3. člena Uredbe je določeno, da se v preglednicah kadrovskega načrta navede: število zaposlenih 1. januarja posameznega leta in načrtovano število zaposlenih 1. januarja naslednjega leta, skupno število zaposlenih po vseh virih financiranja, skupno število zaposlenih po virih financiranja iz 1., 2., 3. in 4. točke tega odstavka ter skupno število zaposlenih iz 5., 6., 7., 8., 9. in 10. točke tega odstavka. Število zaposlenih se prikaže po naslednjih virih financiranja:

1. državni proračun,
2. občinski proračun,
3. ZZZS in Zavod za pokojninsko in invalidsko zavarovanje Slovenije,
4. druga javna sredstva za opravljanje javne službe (na primer takse, pristojbine, koncesnine, RTV-prispevek),
5. sredstva od prodaje blaga in storitev na trgu,
6. nejavna sredstva za opravljanje javne službe in sredstva prejetih donacij,
7. sredstva Evropske unije ali drugih mednarodnih virov, skupaj s sredstvi sofinanciranja iz državnega proračuna,
8. sredstva ZZZS za zdravnike sekundarije, zdravnike in doktorje dentalne medicine specializante, zdravstvene delavce pripravnike, zdravstvene sodelavce pripravnike, sredstva raziskovalnih projektov in programov ter sredstva za projekte in programe, namenjene internacionalizaciji ter kakovosti izobraževanja in znanosti (namenska sredstva),
9. sredstva iz sistema javnih del,
10. sredstva za zaposlene na podlagi Zakona o ukrepih za odpravo posledic žleda med 30. januarjem in 10. februarjem 2014 (Uradni list RS, št. 17/14 in 14/15-ZUUJFO), ne glede na vir, iz katerega se financirajo njihove plače.

V tretjem odstavku 3. člena Uredbe je določeno, da načrtovano število zaposlenih iz prejšnjega odstavka obsega:

* dovoljeno število zaposlenih, katerih plače se financirajo iz virov, določenih v 1., 2., 3. in 4. točki prejšnjega odstavka,
* oceno predvidenega števila zaposlenih, ki se financirajo iz virov, določenih v 5., 6., 7., 8., 9. in 10. točki prejšnjega odstavka.

Pri pripravi kadrovskih načrtov se upošteva metodologija spremljanja izvajanja kadrovskih načrtov iz 4. člena Uredbe.

V 4. členu Uredbe je določeno:

* da v izvajanje kadrovskih načrtov spadajo:

1. zaposleni za nedoločen čas, od katerih se zaposleni s krajšim delovnim časom preračunajo na število zaposlenih za polni delovni čas, razen zaposlenih, ki delajo krajši delovni čas na podlagi predpisov, ki urejajo pokojninsko in invalidsko zavarovanje, starševsko varstvo ter zdravstveno varstvo in zdravstveno zavarovanje,
2. zaposleni za določen čas, od katerih se zaposleni s krajšim delovnim časom preračunajo na število zaposlenih za polni delovni čas, razen zaposlenih, ki delajo krajši delovni čas na podlagi predpisov, ki urejajo pokojninsko in invalidsko zavarovanje, starševsko varstvo ter zdravstveno varstvo in zdravstveno zavarovanje,
3. delovna mesta zaposlenih, napotenih v mednarodne civilne misije, mednarodne organizacije, druge organizacije in organe Evropske unije,

* da se število zaposlenih iz 1. in 2. točke prejšnjega odstavka na polni delovni čas izračuna tako, da se delovni čas več zaposlenih, ki delajo krajši delovni čas, sešteva do polnega delovnega časa,
* če se posamezni zaposleni financirajo iz različnih virov financiranja, se v izvajanju kadrovskih načrtov njihova zaposlitev prikaže v deležih,
* da v izvajanje kadrovskih načrtov ne spadajo:

1. zaposleni za nedoločen čas za popolnitev do polnega delovnega časa zaposlenega, ki dela krajši delovni čas od polnega na podlagi predpisov o pokojninskem in invalidskem zavarovanju,
2. zaposleni za določen čas, ki nadomeščajo začasno odsotne zaposlene in se sredstva za njihova nadomestila plač ne zagotavljajo iz sredstev uporabnika proračuna za čas:
3. odsotnosti na podlagi predpisov, ki urejajo starševsko varstvo,
4. bolniške odsotnosti, daljše od 30 delovnih dni,

* da posredni uporabniki proračuna spremljajo izvajanje kadrovskega načrta glede na dovoljeno in ocenjeno število zaposlenih iz tretjega odstavka prejšnjega člena ter najpozneje do 18. dne v mesecu poročajo o stanju števila zaposlenih na dan 1. januar, 1. april, 1. julij in 1. oktober v Informacijski sistem za pošiljanje in analizo podatkov o plačah, drugih izplačilih in številu zaposlenih v javnem sektorju (v nadaljevanju: ISPAP), ki je vzpostavljen pri Agenciji Republike Slovenije za javnopravne evidence in storitve (v nadaljevanju: AJPES).

Kadrovski načrt se pripravi skladno s Prilogo 1 k Uredbi tako, da se navede število zaposlenih 1. januarja posameznega leta in načrtovano število zaposlenih 1. januarja naslednjega leta.

Obrazec za pripravo kadrovskega načrta za leto 2020 / Priloga 1

|  |  |  |
| --- | --- | --- |
| Vir financiranja | Število zaposlenih 1. januarja tekočega leta | Dovoljeno ali ocenjeno število zaposlenih 1. januarja naslednjega leta |
| 1. Državni proračun | Število zaposlenih vpiše PUP. | Število zaposlenih določi PUP. |
| 2. Proračun občin | Število zaposlenih vpiše PUP. | Število zaposlenih določi PUP. |
| 3. ZZZS in ZPIZ | Število zaposlenih vpiše PUP. | Število zaposlenih določi PUP. |
| 4. Druga javna sredstva za opravljanje javne službe (npr. takse, pristojbine, koncesnine, RTV-prispevek) | Število zaposlenih vpiše PUP. | Število zaposlenih določi PUP. |
| 5. Sredstva od prodaje blaga in storitev na trgu | Število zaposlenih vpiše PUP. | PUP oceni število zaposlenih. |
| 6. Nejavna sredstva za opravljanje javne službe in sredstva prejetih donacij | Število zaposlenih vpiše PUP. | PUP oceni število zaposlenih. |
| 7. Sredstva Evropske unije ali drugih mednarodnih virov, skupaj s sredstvi sofinanciranja iz državnega proračuna | Število zaposlenih vpiše PUP. | PUP oceni število zaposlenih. |
| 8. Sredstva ZZZS za zdravnike sekundarije, zdravnike in doktorje dentalne medicine specializante, zdravstvene delavce pripravnike, zdravstvene sodelavce pripravnike; sredstva raziskovalnih projektov in programov ter sredstva za projekte in programe, namenjene internacionalizaciji ter kakovosti izobraževanja in znanosti (namenska sredstva) | Število zaposlenih vpiše PUP. | PUP oceni število zaposlenih. |
| 9. Sredstva iz sistema javnih del | Število zaposlenih vpiše PUP. | PUP oceni število zaposlenih. |
| 10. Sredstva za zaposlene na podlagi Zakona o ukrepih za odpravo posledic žleda med 30. januarjem in 10. februarjem 2014 (Uradni list RS, št. 17/14 in 14/15-ZUUJFO) | Število zaposlenih vpiše PUP. | PUP oceni število zaposlenih. |
| Skupno število vseh zaposlenih (od 1. do 10. točke) |  |  |
| Skupno število zaposlenih pod točkami 1, 2, 3 in 4 |  |  |
| Skupno število zaposlenih pod točkami 5, 6, 7, 8, 9 in 10 |  |  |

Posredni uporabniki proračuna spremljajo izvajanje kadrovskega načrta po v Uredbi predpisani metodologiji, glede na dovoljeno in ocenjeno število zaposlenih in najpozneje do 18. dne v mesecu poročajo o stanju števila zaposlenih na dan 1. januar, 1. april, 1. julij in 1. oktober v Informacijski sistem za pošiljanje in analizo podatkov o plačah, drugih izplačilih in številu zaposlenih v javnem sektorju (ISPAP).

1. ***Pojasnila Osnovne šole Danile Kumar Ljubljana***

Računovodkinja █ je v dopisu, štev. 061-1/2021/21 z dne 19.5.2021, pojasnila glede financiranja stroškov dela, da imajo v Osnovni šoli Danile Kumar v letih 2020 in 2021 različne načine financiranja, in sicer:

- MIZŠ (večina zaposlenih),

- LASTNA SREDSTVA (šolnine, kuhinja),

- MOL (nadstandard, projekti),

- EVROPSKA SREDSTVA (trenutni projekt Učim se biti učitelj),

- ZAVOD ZA ZAPOSLOVANJE (javna dela).

Pojasnila je, da je število zaposlenih po pogodbah vedno večje od števila zaposlenih po sistemizaciji, da se Kadrovski načrt (oddan na AJPES-u) vedno razlikuje od tistega, ki ga pripravijo za MOL po ZIPRS, da do razlik prihaja iz več razlogov, da je eden od najpomembnejših razlogov ta, da jim MIZŠ po pogodbi financira tudi 19,5 zaposlenih na mednarodni šoli, ki so načeloma financirani iz šolnin, da v Kadrovskem načrtu (ki je pripravljen po ZIPRS2021) pri virih financiranja končnemu številu dodajo še 19,5 zaposlenih, ki jih na drugi strani (pri lastnih sredstvih) odštejejo, da v programu za plače, iz katerega se izvozijo podatki na AJPES, to ni upoštevano, saj so viri financiranja urejeni po KPIS-u[[3]](#footnote-3), kjer je celotna mednarodna šola zavedena pod lastna sredstva, da do razlik prihaja tudi zaradi nadomeščanj porodniških in boleznin, saj dostikrat za nadomeščanje ne zaposlijo točno določene osebe, ampak nadomeščanja urejajo znotraj oddelkov, s prerazporeditvami, itd., da so pri Kadrovskem načrtu po ZIPRS2021 pri financerju MOL upoštevali le nadstandard, ki ga financirajo, na AJPES-u pa so pod MOL dodani tudi zaposleni, ki so delno pokriti iz projektov, ki jih sofinancira MOL (npr. športni krožki) in vratar, za katerega plačo delno pokrijejo iz nakazila s strani MOL, ki je namenjen varovanju.

Ravnateljica █ je v dopisu, štev. 061-1/2021/21-26 z dne 15.6.2021, glede spremljanja števila zaposlitev pojasnila:

* da zaposlitve spremljajo glede na sistemizacijo (ki jo vsako leto potrdi MIZŠ),
* da je del delovnih mest financiran iz nadstandarda (ki ga v okviru mednarodnega programa prispevajo starši, za kar podpišejo pogodbo),
* da je nadaljnji financer ustanoviteljica MOL (ki vsako leto na podlagi vpisa odobri financiranje nekaj delovnih mest),
* da občasno uspejo pridobiti tudi sredstva iz javnih razpisov in projektov EU (pripravniki, javna dela, Zdrav življenjski slog).

K prej citiranemu dopisu je ravnateljica priložila naslednjo dokumentacijo:

* Program dela s kadrovskim in finančnim načrtom za leto 2019 Osnovne šole Danile Kumar Ljubljana (februar 2019),
* Program dela s kadrovskim in finančnim načrtom za leto 2020 Osnovne šole Danile Kumar Ljubljana (februar 2020),
* Poslovno poročilo 2020 Osnovne šole Danile Kumar Ljubljana (februar 2021),
* Izpis statističnih podatkov ZZZS/OE Ljubljana za zavezanca: Osnovna šola Danile Kumar Ljubljana, po zavarovalnih podlagah na dan 1.1.2020 (z dne 6.5.2021),
* Izpis statističnih podatkov ZZZS/OE Ljubljana za zavezanca: Osnovna šola Danile Kumar Ljubljana, po zavarovalnih podlagah na dan 1.4.2020 (z dne 6.5.2021),
* Izpis statističnih podatkov ZZZS/OE Ljubljana za zavezanca: Osnovna šola Danile Kumar Ljubljana, po zavarovalnih podlagah na dan 1.7.2020 (z dne 6.5.2021),
* Izpis statističnih podatkov ZZZS/OE Ljubljana za zavezanca: Osnovna šola Danile Kumar Ljubljana, po zavarovalnih podlagah na dan 1.10.2020 (z dne 6.5.2021),
* Izpis statističnih podatkov ZZZS/OE Ljubljana za zavezanca: Osnovna šola Danile Kumar Ljubljana, po zavarovalnih podlagah na dan 1.1.2021 (z dne 6.5.2021).

Ravnateljica █ je v dopisu, štev. 061-1/2021/21-30 z dne 14.7.2021, pojasnila:

* da se za vsako novo zaposlitev, nadomeščanje, itd., odločijo na podlagi nezasedenih delovnih mest, ki so razvidna na portalu MIZŠ (KPIS),
* da iz tega razloga ne morejo zaposlovati več kot je dovoljeno,
* da jim MOL na začetku šolskega leta posreduje podatke o tem, kolikšen delež strokovnega delavca bodo sofinancirali,
* da kar se tiče evropskih sredstev, javnih del, itd., sklenejo pogodbe na podlagi potreb,
* da so vse zaposlitve regulirane s strani MOL in MIZŠ ter drugimi institucijami (npr. s strani Zavoda za zaposlovanje),
* da je število dejansko zaposlenih razvidno iz Priloge 1 / Primerjava KPIS – Sistemizacije,
* da so dejansko zaposleni razvidni iz Seznama evidence prisotnosti,
* da evidenco sproti posodabljajo z novimi vnosi in izbrisi,
* da so podatki izpisa iz računovodskega programa razvidni iz dne 19.5.2021 poslanih podatkov iz ISPAP-a,
* da so kadrovski načrt realizirali, saj ne morejo zaposlovati mimo sprejetih normativov,
* da so bile plače zaposlenih v letu 2020 financirane tudi iz sredstev prodaje blaga in storitev na trgu (pri čemer gre za izvajanje javne službe iz nejavnih sredstev),
* da kar plačajo starši obeh programov/nacionalnega in mednarodnega, je nadstandardni program, ki ga plačniki vnaprej potrdijo,
* da so zaposleni (ki so financirani iz nadstandarda), »računovodsko« vodeni pod drugim stroškovnim mestom SM-mednarodna šola in da se tudi na tem oddelku držijo predpisanih normativov.

K prej citiranemu dopisu je ravnateljica priložila naslednjo dokumentacijo:

* izpis podatkov iz programa MIZŠ «Primerjava KPIS-Sistemizacije« 1/2020, 4/2020, 7/2020, 10/2020, 1/2021,
* Sklep župana MOL, štev. 603-5/2020-2 z dne 26.5.2020 – soglasje k Finančnemu načrtu zavoda za leto 2020, vključno s kadrovskim načrtom in soglasje k programu dela zavoda za leto 2020,
* Soglasje ministrice za izobraževanje, znanost in šport, štev. 100-152/2020 z dne 18.11.2020 – k Sistemizaciji delovnih mest Osnovne šole Danile Kumar,
* Dopis MIZŠ/Direktorat za predšolsko vzgojo in osnovno šolstvo, štev. 110-33/2020/4 z dne 21.10.2020 – glede novih oziroma nadomestnih zaposlitev v šolskem letu 2020/2021,
* Soglasje MIZŠ, štev. 110-33/2020/3 z dne 18.11.2020 – k objavi prostih delovnih mest strokovnih in drugih delavcev za šolsko leto 2020/2021 na Osnovni šoli Danile Kumar (v obsegu, kot to izhaja iz soglasja ministrstva k obsegu dejavnosti in sistemizaciji delovnih mest za šolsko leto 2020/2021),
* Izpis stroškovnih mest / seznam, z dne 14.7.2021.

Računovodkinja █ je v dopisu, z dne 27.9.2021, glede odstopanj med kadrovskim načrtom in sporočenimi podatki v ISPAP (na dan 1.4.2020 in 1.1.2021) pojasnila, da je do odstopanj prišlo zaradi nadomeščanja dalj časa odsotnih javnih uslužbencev – in sicer: porodnic, dolgotrajnih bolniških odsotnosti in zaposlenih, ki so delali krajši delovni čas od polnega/zaradi starševstva. Na dan 1.4.2020 je bilo z dela dalj časa odsotnih 15 javnih uslužbencev (8 porodnic, 5 daljših bolniških odsotnosti in 2 zaposleni, ki sta na podlagi starševskih pravic uveljavljali skrajšani delovni čas). Na dan 1.1.2021 pa je bilo z dela dalj časa odsotnih 11 javnih uslužbencev (7 porodnic, 2 daljši bolniški odsotnosti in 2 zaposleni, ki sta na podlagi starševskih pravic uveljavljali skrajšani delovni čas). Pojasnila je, da na šoli dolgotrajne odsotnosti javnih uslužbencev urejajo z notranjimi prerazporeditvami in z novimi zaposlitvami za določen čas. Navedla je nekaj primerov nadomeščanja dalj časa odsotnih javnih uslužbenk z novozaposlenimi javnimi uslužbenci (ki so se zaposlili za določen čas):

* █ je v mesecu novembru 2019 nadomeščala █(ki je v letih 2019 in 2020 sklenila več pogodb o zaposlitvi za določen čas, zaradi nadomeščanja dalj časa odsotnih javnih uslužbenk na porodniških in bolniških dopustih: v mesecu novembru 2019 je █nadomeščala █, nato je nadomeščala dalj časa odsotno █ na █ in kasneje še █ je █nastopila z dnem 17.3.2020),
* dalj časa odsotno █, ki je bila na █od meseca februarja 2020 dalje, je od 1.3.2020 dalje nadomeščala █, s katero je bila sklenjena pogodba o zaposlitvi za določen čas,
* █(ki je █nastopila z dnem 23.10.2020) je od 1.9.2020 dalje nadomeščala █(ki je bila kasneje prerazporejena), od 23.11.2020 dalje pa je █nadomeščal █, s katerim je bila sklenjena pogodba o zaposlitvi za določen čas,
* █(ki je █nastopila z dnem 25.10.2020) je od meseca oktobra 2020 nadomeščala █, s katero je bila sklenjena pogodba o zaposlitvi za določen čas,
* █(ki je █nastopila z dnem 29.11.2020) je nadomeščala █, s katero je bila sklenjena pogodba o zaposlitvi za določen čas.

1. ***Nadzor nad Kadrovskim načrtom za leto 2020***

Kadrovski načrt Osnovne šole Danile Kumar Ljubljana za leto 2020 »po virih financiranja«:

|  |  |  |
| --- | --- | --- |
| Vir financiranja | Število zaposlenih  1.1.2020 | Dovoljeno ali ocenjeno število zaposlenih 1.1.2021 |
| 1. Državni proračun | 115,7470 | 117,00 |
| 2. Proračun občin | 2,3360 | 2,38 |
| 3. ZZZS in ZPIZ |  |  |
| 4. Druga javna sredstva za opravljanje javne službe (npr. takse, pristojbine, koncesnine, RTV-prispevek) |  |  |
| 5. Sredstva od prodaje blaga in storitev na trgu | 36,7600 | 36,76 |
| 6. Nejavna sredstva za opravljanje javne službe in sredstva prejetih donacij |  |  |
| 7. Sredstva Evropske unije ali drugih mednarodnih virov skupaj s sredstvi sofinanciranja iz državnega proračuna | 2,0461 | 2,20 |
| 8. Sredstva ZZZS za zdravnike pripravnike in specializante, zdravstvene delavce pripravnike, zdravstvene sodelavce pripravnike; sredstva raziskovalnih projektov in programov ter sredstva za projekte in programe, namenjene za internacionalizacijo in kakovost v izobraževanju in znanosti (namenska sredstva) |  |  |
| 9. Sredstva iz sistema javnih del |  |  |
| 10. Sredstva za zaposlene na podlagi Zakona o ukrepih za odpravo posledic žleda med 30. januarjem in 10. februarjem 2014 (Uradni list RS, št. 17/14 in 14/15-ZUUJFO) |  |  |
| **Skupno število vseh zaposlenih (od 1. do 9. točke)** | **156,8800** | **158,34** |
| **Skupno število zaposlenih pod točkami 1, 2, 3 in 4** | **118,0830** | **119,38** |
| **Skupno število zaposlenih pod točkami 5, 6, 7, 8, 9 in 10** | **38,8061** | **38,96** |

V Kadrovskem načrtu Osnovne šole Danile Kumar Ljubljana za leto 2020 (ki je sestavni del Programa dela Osnovne šole Danile Kumar Ljubljana za leto 2020), je prikazano število zaposlenih po stanju na dan 1.1.2020 in načrtovano stanje zaposlenih na dan 1.1.2021.

Število zaposlenih v Osnovni šoli Danile Kumar Ljubljana na dan 1.1.2020, 1.4.2020, 1.7.2020, 1.10.2020 in 1.1.2021 je razvidno iz naslednje tabele:

|  |  |  |  |  |
| --- | --- | --- | --- | --- |
| **Število zaposlenih** | **Podatki iz**  **ISPAP** | **Podatki iz**  **AJPES** | **Podatki iz**  **ZZZS,**  **OE Ljubljana** | ***Opombe*** |
| na dan 1.1.2020 | Državni proračun 95,68  Proračun občin 3,74  Sredstva ZZZS, ZPIZ 0,50  Sredstva EU ali drugih  mednarodnih virov 1,00  Sredstva od prodaje blaga  in storitev na trgu 55,13  Skupaj: 156,05 | 156,05 | 167 | *V Poslovnem poročilu za leto 2020 (datiranem februar 2021) je ravnateljica Osnovne šole Danile Kumar Ljubljana █ pod Točko 5 »glede zaposlenih« pojasnila, da se je število zaposlenih v primerjavi z letom 2019 povečalo, da je bil glavni razlog za to dodatni oddelek na nacionalnem programu ter vključitev šole v* |
| na dan 1.4.2020 | Državni proračun 96,73  Proračun občin 3,74  Sredstva ZZZS, ZPIZ 0,50  Sredstva EU ali drugih  mednarodnih virov 1,00  Druga javna sredstva 1,00  Sredstva od prodaje blaga  in storitev na trgu 54,33  Skupaj: 157,30 | 157,30 | 170 | *nacionalne in lokalne projekte (kar je omogočalo projektne zaposlitve), da so v podatke zajeti vsi zaposleni, ki so bili v delovnem razmerju (tudi tisti, ki so bili na porodniškem dopustu in daljšem bolniškem dopustu), da so vse zaposlene, ki so se prvič zaposlili (ki so prvič sklenili delovno razmerje), zaposlili za določen čas (ker je bil obseg programov večinoma opredeljen* |
| na dan 1.7.2020 | Državni proračun 95,33  Proračun občin 3,74  Sredstva ZZZS, ZPIZ 0,50  Druga javna sredstva 1,00  Sredstva od prodaje blaga  in storitev na trgu 55,04  Skupaj: 155,61 | 155,61 | 166 | *za šolsko leto ali pa za čas trajanja posameznega projekta), da večjega števila »odhodov« zaposlenih, ki so imeli sklenjeno delovno razmerje za nedoločen čas, ni bilo, da je bilo povprečno število zaposlenih mesečno v letu 2020 »163 zaposlenih« (od tega v mesecu decembru 2020 »164«), da je bilo stanje zaposle-* |
| na dan 1.10.2020 | Državni proračun 98,63  Proračun občin 4,12  Sredstva ZZZS, ZPIZ 0,50  Sredstva EU ali drugih  mednarodnih virov 2,00  Sredstva od prodaje blaga  in storitev na trgu 49,49  Skupaj: 154,74 | 154,74 | 162 | *nih na dan 31.12.2020 »163«, da se jih je v letu 2020 na novo zaposlilo 20, da so se 3 upokojili, da je delovno razmerje prene-halo 20 zaposlenim, da se je 11 zaposlenim spremenil status delovnega razmerja, da jih je 23 imelo sklenjeno delovno razmerje za določen čas in 140 za nedoločen čas, da je bilo med zaposlenimi veliko takih, ki so*  *koristili starševski dopust ali pa* |
| na dan 1.1.2021 | Državni proračun 100,89  Proračun občin 4,12  Sredstva ZZZS, ZPIZ 0,50  Sredstva EU ali drugih  mednarodnih virov 1,00  Sredstva od prodaje blaga  in storitev na trgu 52,84  Skupaj: 159,35 | 159,35 | 164 | *so bili dalj časa odsotni z dela zaradi daljših bolniških oziroma porodniških dopustov in da so bile nove zaposlitve nujne za osnovno delovanje oziroma izvajanje javnega programa osnovnošolskega izobraževanja.* |

*\*Podatke o številu zaposlenih iz ISPAP-a je inšpektorica pridobila dne 10.5.2021 in 8.7.2021 s strani Ministrstva za javno upravo.*

*\*Podatke o številu zaposlenih iz AJPES-a je dne 19.5.2021 predložila Osnovna šola Danile Kumar Ljubljana (izpisi na dan 1/2020, 4/2020, 7/2020, 10/2020 in 1/2021 so datirani z dne 13.5.2021).*

*\*Podatke o številu zaposlenih iz evidenc Zavoda za zdravstveno zavarovanje Slovenije je Osnovna šola Danile Kumar Ljubljana predložila dne 19.5.2021 (izpisi o stanju zaposlenih na dan 1.1.2020, 1.4.2020, 1.7.2020, 1.10.2020 in 1.1.2021 so datirani z dne 6.5.2021).*

* 1. *Ugotovitve inšpektorice v zvezi s Kadrovskim načrtom za leto 2020*

*V zvezi s Kadrovskim načrtom Osnovne šole Danile Kumar Ljubljana za leto 2020 inšpektorica ugotavlja naslednje:*

* *da je bil Kadrovski načrt Osnovne šole Danile Kumar Ljubljana za leto 2020 sprejet kot sestavni del Programa dela Osnovne šole Danile Kumar Ljubljana za leto 2020,*
* *da je bil Kadrovski načrt Osnovne šole Danile Kumar Ljubljana za leto 2020 pripravljen tako, da je število zaposlenih prikazano po virih financiranja,*
* *da je Osnovna šola Danile Kumar Ljubljana v letu 2020 v ISPAP (AJPES) poročala podatke o stanju števila zaposlenih na dan 1.1.2020, 1.4.2020, 1.7.2020 in 1.1.2021.*

*Inšpektorica ni ugotovila nepravilnosti pri pripravi in izvajanju Kadrovskega načrta Osnovne šole Danile Kumar Ljubljana za leto 2020. Kadrovski načrt za leto 2020 je bil pripravljen v skladu z zakonodajo, glede na vire financiranja in je vseboval načrtovano in ocenjeno število zaposlenih. V Osnovni šoli Danile Kumar Ljubljana so spremljali realizacijo Kadrovskega načrta in v sistem ISPAP poročali podatke o stanju števila zaposlenih na dan 1.1.2020, 1.4.2020, 1.7.2020, 1.10.2020 in 1.1.2021.*

*Glede na podatke ter pojasnila ravnateljice in računovodkinje Osnovne šole Danile Kumar Ljubljana (z dne 19.5.2021, 15.6.2021, 14.7.2021 in 27.9.2021) inšpektorica ugotavlja, da je Osnovna šola Danile Kumar Ljubljana 1.1.2020 in 1.1.2021 pri realizaciji Kadrovskega načrta po predpisani metodologiji (glede izračuna števila zaposlenih za polni delovni čas ter zaposlenih za določen čas, ki so nadomeščali začasno odsotne zaposlene in se sredstva za njihova nadomestila plač niso zagotavljala iz sredstev uporabnika proračuna/v primerih odsotnosti javnih uslužbencev na podlagi predpisov, ki urejajo starševsko varstvo in v primerih bolniških odsotnosti, daljših od 30 dni) ostala v okviru načrtovanega števila zaposlenih.*

* 1. ***Priporočilo inšpektorice za sistem javnih uslužbencev***

*Inšpektorica priporoča ravnateljici Osnovne šole Danile Kumar Ljubljana, da naj zaradi lažjega spremljanja izvajanja kadrovskega načrta za posamezno leto, kot predstojnica poskrbi za vzpostavitev vodenja takšne evidence o zaposlenih v Osnovni šoli Danile Kumar Ljubljana, iz katere bo na posamezne »presečne« datume (1.1., 1.4., 1.7. in 1.10., torej na dneve, ko je potrebno v informacijski sistem ISPAP poročati podatke o številu zaposlenih) razvidno, koliko javnih uslužbencev je zaposlenih za nedoločen čas in koliko za določen čas, koliko od teh jih je zaposlenih za krajši delovni čas od polnega, koliko jih je odsotnih z dela zaradi koriščenja porodniškega dopusta in daljšega bolniškega dopusta in kdo od zaposlenih nadomešča posameznega začasno odsotnega javnega uslužbenca.*

**Pouk o pravnem sredstvu:**

Ravnateljica Osnovne šole Danile Kumar Ljubljana lahko poda ugovor v roku osmih dni po vročitvi zapisnika. Pisni ugovor lahko vloži pri Inšpektoratu za javni sektor, Tržaška 21, 1000 Ljubljana.

Na podlagi 23. člena Zakona o upravnih taksah (Uradni list RS, štev. 106/10-uradno prečiščeno besedilo in 32/16) za ugovor zoper ta zapisnik ni potrebno plačati upravne takse.

|  |  |  |  |
| --- | --- | --- | --- |
|  |  | Duša Pokeržnik, univ. dipl. prav.  Inšpektorica višja svetnica  Inšpektorica za sistem javnih uslužbencev |  |

Vročiti:

* Osnovna šola Danile Kumar Ljubljana, Gospa █, Ravnateljica, Gogalova ulica 15, 1000 Ljubljana, osebno po ZUP-u,
* Mestna občina Ljubljana, Mestni trg 1, 1000 Ljubljana, po e-pošti na naslov: [glavna.pisarna@ljubljana.si](mailto:glavna.pisarna@ljubljana.si) (ustanoviteljica Osnovne šole Danile Kumar Ljubljana),
* Ministrstvo za izobraževanje, znanost in šport, Masarykova 16, 1000 Ljubljana, po e-pošti na naslov: [gp.mizs@gov.si](mailto:gp.mizs@gov.si),
* Ministrstvo za javno upravo, Kabinet ministra, Tržaška 21, 1000 Ljubljana, po e-pošti na naslov: [gp.mju@gov.si](mailto:gp.mju@gov.si).

1. Dovoljeno število zaposlenih v letu 2020 in 2021 se v kadrovskem načrtu posrednega uporabnika lahko poveča:

   zaradi utemeljenih razlogov, povezanih s povečanim obsegom dela in zagotavljanjem nemotenega izvajanja dejavnosti, vendar le v okviru zagotovljenih sredstev za stroške dela,

   če gre za zaposlitev oseb, ki opravljajo delo pri zunanjem izvajalcu, ki opravlja dejavnost ali storitev za proračunskega uporabnika in je ta dejavnost ali storitev trajne narave. [↑](#footnote-ref-1)
2. Uradni list RS, štev. 3/20. [↑](#footnote-ref-2)
3. KPIS / Kadrovsko plačni informacijski sistem je ena izmed aplikacij na Portalu Ministrstva za izobraževanje znanost in šport, ki je namenjena dostopu do spletnih aplikacij, preko katere si izmenjujejo podatke ministrstvo in vzgojno-izobraževalni zavodi. [↑](#footnote-ref-3)